A kormányzati igazgatásról szóló 2018. évi CXXV. törvény 83. § (1) bekezdés alapján a

**Belügyminisztérium**

pályázatot hirdet

**Európai Együttműködési Főosztály**

jogi ügyintéző álláshely

betöltésére.

**A kormányzati szolgálati jogviszony időtartama:**

Határozatlan idejű kormányzati szolgálati jogviszony.

**Foglalkoztatás jellege:**

Teljes munkaidő, heti 40 óra.

**A munkavégzés helye:**

Budapest, 1051 Budapest, József Attila u. 2-4.

**Ellátandó feladatok, főbb tevékenységi körök:**

* uniós jogharmonizációval és notifikációval kapcsolatos feladatok;
* EU Pilot és kötelezettségszegési eljárásokkal kapcsolatos feladatok;
* belügyi szakterületet érintő európai bírósági ügyekkel kapcsolatos feladatok;
* kormányzati álláspont képviselete az Európai Unió Tanácsa döntés-előkészítő fórumain, illetve egyéb nemzetközi tárgyalásokon;
* részvétel a bel- és igazságügyi tanácsüléseknek a minisztérium kompetenciájába tartozó napirendi pontjai tekintetében a tagállami képviselet előkészítésében, adott esetben külföldi helyszíneken is (Brüsszel);
* tárgyalási álláspontok, összefoglalók elkészítése;
* kapcsolattartás a társtárcákkal, a brüsszeli Állandó Képviselet kijelölt munkatársaival, valamint az érintett alárendelt szervekkel;
* dokumentumok, jogszabály-tervezetek szakmai és jogi szempontú véleményezése, szükség esetén angol nyelven is.

**Jogállás, illetmény és juttatások:**

A jogállásra, az illetmény megállapítására és a juttatásokra kormányzati szolgálati jogviszonyba történő kinevezés esetén a kormányzati igazgatásról szóló 2018. évi CXXV. törvény, vezénylés esetén a rendvédelmi feladatokat ellátó szervek hivatásos állományának szolgálati jogviszonyáról szóló 2015. évi XLII. törvény rendelkezései az irányadók.

**Pályázati feltételek:**

* magyar állampolgárság,
* cselekvőképesség,
* büntetlen előélet,
* jogász diploma,
* felhasználói szintű MS Office (irodai alkalmazások),
* legalább középfokú angol nyelvvizsga és tárgyalóképes nyelvtudás (írásban és szóban).

**A pályázat elbírálásánál előnyt jelent:**

* európai-jogi szakjogász diploma,
* európai uniós területen szerzett szakmai tapasztalat, az Európai Unió jog- és intézményrendszerének ismerete,
* a belügyi ágazat ismerete,
* hazai közigazgatásban szerzett szakmai tapasztalat,
* angol nyelv felsőfokú ismerete,
* az angol nyelvtudás mellett a német vagy a francia nyelv ismerete.

**Elvárt kompetenciák:**

* önállóság,
* nagyfokú terhelhetőség,
* rugalmasság,
* precizitás,
* jó szervezőkészség,
* problémamegoldó készség,
* jó alkalmazkodási, együttműködési képesség,
* csoportmunkára való alkalmasság.

**A pályázat részeként benyújtandó iratok, igazolások:**

* részletes fényképes szakmai önéletrajz,
* motivációs levél,
* valamint nyilatkozat arról, hogy a pályázati anyagban szereplő adatokat az eljárásban résztvevők megismerhetik.

A pályázaton kérjük feltüntetni: „EUEFO jogi ügyintéző”

**Az álláshely betölthetőségének időpontja:**

Az álláshely legkorábban 2020. október 16-ával tölthető be.

**A pályázat benyújtásának határideje:** **2020. október 5.**

A pályázati kiírással kapcsolatosan további információ az euefo@bm.gov.hu e-mail címen kérhető.

**A pályázatok benyújtásának módja:**

Elektronikus úton Vígh Viktória részére a viktoria.vigh@bm.gov.hu e-mail címen keresztül.

**A pályázati eljárás, a pályázat elbírálásának módja, rendje:**

A beérkezett pályázatokat a Belügyminisztérium szakértő munkatársaiból álló szakmai bíráló bizottság értékeli. A kiválasztott pályázókat a bizottság szóbeli interjún hallgatja meg. A pályázat eredményéről a pályázók elektronikus értesítést kapnak. A nyertes pályázó legkésőbb az álláshely betöltésekor köteles a 3 hónapnál nem régebbi erkölcsi bizonyítványt eredetben benyújtani.

**A munkáltatóval kapcsolatos egyéb lényeges információ:**

A pályázatra a Belügyminisztérium irányítása alá tartozó rendvédelmi szerv hivatásos állományú tagja is jelentkezhet. (Hivatásos állományú személy sikeres pályázata esetén a foglalkoztatás vezényléssel történik.)

**A pályázat elbírálásának határideje: 2020. október 12.**